ZMLUVA O PODNÁJME OBJEKTU - REMESELNÍCKEHO DOMU
č. ...../NZ/NP/2013

uzavretá v zmysle § 720 Občianskeho zákonníka v znení neskorších predpisov

Čl. I
Zmluvné strany

Obchodné meno:		Bytový podnik mesta Košice, s.r.o.
Sídlo:				Južné nábrežie č. 13, 042 19 Košice
V mene ktorého koná:		Ing. Róbert Ujpál – konateľ spoločnosti 
IČO:	  44 518 684
IČ DPH:	SK 2022722075
Zapísaná:	v Obchodnom registri Okresného súdu Košice I, odd. Sro, vl. č. 22846/V
Bankové spojenie:	VÚB, a.s., č. účtu: 18507512/0200
/ďalej len „nájomca“/
a
Obchodné meno:	
Sídlo: 		
IČO:		
DIČ:		
Zapísaná:	
Bankové spojenie:        		
/ďalej len „podnájomca“/

Čl. II
Predmet zmluvy

2.1   Nájomca dáva do podnájmu podnájomcovi objekt – remeselnícky dom, nachádzajúci sa
        na Hrnčiarskej ulici č. 21  v Košiciach (ďalej len „objekt“), v celkovej výmere 377,63 m²,  
        ktorý pozostáva zo suterénu vo výmere 121,73 m², z prízemia vo výmere 140,10 m² 
        a z podkrovia vo výmere 115,80 m².
2.2   Predmetom tejto zmluvy je aj poskytovanie služieb spojených s podnájmom objektu 
        nájomcom a záväzok podnájomcu uhrádzať poskytované služby v objekte spôsobom a za 
        podmienok uvedených v tejto zmluve. 
2.3   Objekt je vo vlastníctve Mesta Košice a je vedený Katastrálnym úradom v Košiciach, 
        Správou katastra Košice, v katastrálnom území Košice – Stredné mesto, na LV č. 10 527,  
        ako meštiansky dom súpisné č. 952, nachádzajúci sa na parcele č. 934.        
        Nájomca prehlasuje, že na základe Nájomnej zmluvy č. 1098/2006 uzatvorenej s vlastníkom 
        nehnuteľnosti je oprávnený objekt uvedený v bode 2.1 tejto zmluvy dať do podnájmu. Zmluva 
        je uzatvorená v zmysle Pravidiel prenajímania majetku mesta Košice a Štatútu mesta Košice.

Čl. III
Účel podnájmu

3.1    Nájomca prenecháva  za odplatu objekt podnájomcovi do užívania; suterén a prízemie za 
         účelom výkonu stolárskeho remesla – s prevažným zameraním na umelecké stolárstvo
         a podkrovie - obytný priestor.  
3.2     Podnájomca sa zaväzuje užívať objekt výlučne na dohodnutý účel.

Čl. IV
Úhrada za podnájom (ďalej aj „nájomné“)

4.1	Zmluvné strany sa dohodli, že podnájomca bude hradiť za užívanie predmetu zmluvy nájomné vo výške ............ € bez DPH mesačne a zálohové platby za služby spojené s užívaním objektu vo výške ............. € bez DPH mesačne. Zmluvné strany sa dohodli, že k nájomnému a zálohovým platbám za služby bude pripočítaná DPH podľa aktuálnej sadzby DPH. 
4.2	Neoddeliteľnou súčasťou zmluvy je Predpis nájomného a zálohových platieb pre objekt  /ďalej len „predpis“/, na základe ktorého je stanovená: 1. mesačná platba nájomného a 2. zálohová platba za služby /mesačná platba nájomného a zálohová platba za služby /ďalej len „mesačný zálohový predpis“/.
4.3	Podnájomca sa zaväzuje platiť mesačný zálohový predpis mesačne vždy do 5. dňa príslušného mesiaca bankovým prevodom na účet nájomcu vedený vo VÚB, a.s., 18507512/0200, alebo priamo  v pokladni spoločnosti, a to odo dňa prevzatia objektu.
4.4	Nájomca každoročne k 31.3. bežného roka oznámi podnájomcovi nebytového priestoru oficiálnu výšku priemernej inflácie za predchádzajúci kalendárny rok.      K  01.07. bežného roka prehodnotí výšku mesačnej platby nájomného, pričom túto je možné navýšiť o hodnotu minuloročnej priemernej inflácie, uvádzanej ako oficiálny údaj Štatistickým úradom SR a oznámenej podnájomcovi v súlade so znením  tohto bodu.
4.5	Nájomca vykoná zúčtovanie zálohových platieb oproti skutočným nákladom  jedenkrát ročne a predloží ho podnájomcovi do 31.5. nasledujúceho roka. Vyúčtovanie nákladov za služby spojené s užívaním objektu je splatné do 30-tich dní odo dňa doručenia podnájomcovi.
4.6    Nájomca je oprávnený jednostranne upraviť výšku nájomného, resp. zálohových platieb za služby z nasledovných dôvodov:
a/	z dôvodu inflácie o hodnotu oficiálne štatisticky zistenej miery inflácie za predchádzajúci rok v súlade s b.4.4 tejto zmluvy,
b/	z dôvodu, ak sa Uznesením Mestského zastupiteľstva v Košiciach zmení výška nájomného určená Pravidlami prenajímania majetku mesta Košice a  dohodnutá výška nájomného nedosahuje aspoň základnú výšku nájomného určenú novými pravidlami.
c/    z dôvodu, ak výška zálohových platieb nezodpovedá skutočnej spotrebe podnájomcu na základe vyúčtovania zálohových platieb za služby za predchádzajúce obdobie.
	Podnájomca sa zaväzuje platiť upravené /zvýšené/ nájomné, resp. zálohové platby za služby po doručení nového Predpisu nájomného a zálohových platieb s účinnosťou odo dňa, ktorý  je v predpise uvedený.
4.7	Zmluvné strany sa dohodli, že v prípade omeškania podnájomcu s plnením povinností stanovených v bode 4.3 alebo 4.5 tejto zmluvy, je nájomca oprávnený požadovať od podnájomcu zmluvnú pokutu vo výške 0,2 % za každý i začatý deň omeškania zo sumy zodpovedajúcej mesačnému zálohovému predpisu platnému k prvému dňu omeškania, a to  až do úplného zaplatenia nedoplatkov.
4.8	Zmluvné strany sa dohodli, že v prípade omeškania podnájomcu s plnením povinností 
           uvedených v bodoch 5.7, 6.2 až 6.15 tejto zmluvy zo strany podnájomcu je 
           nájomca oprávnený požadovať od podnájomcu  zmluvnú pokutu vo výške 0,2 % za 
           každý i začatý deň neplnenia povinnosti zo sumy  zodpovedajúcej mesačnému 
           zálohovému predpisu platnému k prvému dňu  porušenia povinnosti, a to až do splnenia 
           tejto povinnosti.
4.9	Podnájomca je povinný najneskôr v deň podpisu uhradiť finančnú zábezpeku vo výške trojnásobku mesačného zálohového predpisu do pokladne nájomcu alebo na účet nájomcu vedený vo VÚB, a.s., č. ú.: 18507512/0200. Za deň úhrady sa v zmysle tejto zmluvy považuje deň pripísania finančnej čiastky na účet nájomcu alebo deň vkladu hotovosti do pokladne nájomcu..
4.10   Nájomca je oprávnený použiť finančnú zábezpeku uhradenú v súlade s bodom 4.9 
          tejto zmluvy:
          a/ v prípade omeškania podnájomcu s platením podľa bodu 4.3, 4.5 tejto zmluvy na úhradu splatnej pohľadávky nájomcu voči podnájomcovi
          b/ na úhradu zmluvnej pokuty v zmysle bodu 4.7 a 4.8. zmluvy,
          c/ na úhradu škody spôsobenej podnájomcom
          d/ na úhradu nákladov, ktoré nájomcovi vzniknú pri vyprataní predmetu nájmu po skončení nájmu v prípade, že podnájomca objekt neodovzdá v súlade s bodom 5.7 zmluvy.
4.11    V prípade, že nájomca použije finančnú zábezpeku na niektorý z účelov uvedených v 
           bode 4.10 zmluvy, je podnájomca povinný dorovnať finančnú zábezpeku do 7 dní odo dňa 
           doručenia oznámenia nájomcu. Pre účely doručovania oznámenia sa použijú
          podmienky uvedené v bode 5.6 tejto zmluvy.
4.12    Zmluvné strany sa dohodli, že finančná zábezpeka bude po započítaní nevysporiadaných
           nárokov nájomcu v zmysle bodu 4.10 písm. a/ až d/ tejto zmluvy vyplatená podnájomcovi
           po skončení podnájmu, vrátení nebytového priestoru a po vypracovaní a doručení  
           vyúčtovania nákladov za služby spojených s užívaním objektu (bod 4.5 
           zmluvy, resp. zmluvy o dodávke a odbere tepla a teplej vody, uzavretej na objekt) za 
           kalendárny rok, v ktorom došlo k skončeniu podnájmu (t.j. najneskôr do 30.6.
           nasledujúceho kalendárneho roka), ak sa zmluvné strany nedohodnú inak. Vrátením 
           objektu po skončení podnájmu sa podľa tejto zmluvy rozumie deň, kedy
           dôjde k riadnemu protokolárnemu (zápisničnému) odovzdaniu objektu zo strany 
           podnájomcu nájomcovi. 

Čl. V
Doba podnájmu a skončenie podnájmu

5.1     Podnájomná zmluva sa uzatvára na dobu neurčitú. 
5.2	Nájomca a podnájomca sa vzájomne dohodli, že podnájom objektu uzavretý podľa tejto zmluvy je možné skončiť:
a/	výpoveďou bez uvedenia dôvodu
	výpovedná lehota je trojmesačná a začne plynúť od 1. dňa nasledujúceho kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane,    
b/	odstúpením od zmluvy zo strany nájomcu v zmysle bodu 5.5 tejto zmluvy, 
c/	dohodou zmluvných strán ku ktorémukoľvek dňu.
           d/    výpoveďou nájomcu pre omeškanie podnájomcu s úhradou mesačného zálohového 
                  predpisu v zmysle Článku IV. bod 4.1 a 4.3 tejto zmluvy za viac ako jeden mesiac, 
                  resp. s úhradou vyúčtovania prevyšujúceho výšku mesačného zálohového predpisu;
                  v tomto prípade je výpovedná lehota jednomesačná a začne plynúť od 1. dňa  
                  kalendárneho  mesiaca nasledujúceho po mesiaci, v ktorom bola výpoveď doručená 
                 druhej zmluvnej strane. 
5.3   Ak sa zmluvné strany nedohodnú inak ku dňu zániku podnájmu objektu, podnájom uzavretý 
        podľa tejto zmluvy zaniká:
        a/	zánikom predmetu podnájmu,
        b/ smrťou fyzickej osoby resp. zánikom právnickej osoby, ak nemá právneho nástupcu   
5.4    Výpoveď musí mať písomnú formu a musí byť doručená druhej zmluvnej strane, inak je  
        neplatná. 
5.5     Nájomca je oprávnený od zmluvy odstúpiť pri podstatnom porušení zmluvnej  
         povinnosti zo strany podnájomcu. Podstatným porušením zmluvnej povinnosti sa pre  
          účely tejto zmluvy rozumie:
          a/  omeškanie s úhradou mesačného zálohového predpisu v zmysle Článku IV. bod 4.1 tejto zmluvy za viac ako jeden mesiac alebo
          b/ akékoľvek porušenie podmienok užívania zo strany podnájomcu definovaných   v článku VI. body 6.2 – 6.9 tejto zmluvy alebo
          c/ omeškanie s dorovnaním finančnej zábezpeky podľa bodu 4.11 tejto zmluvy,
	d/ v prípade, že si podnájomca objekt neprevezme ani v lehote 10 dní odo dňa písomného oznámenia nájomcu o povinnosti prevziať objekt,
          Odstúpením od zmluvy sa táto zmluva zrušuje dňom, kedy došlo k doručeniu písomného odstúpenia.
5.6     Zmluvné strany sa dohodli, že pre účely doručovania akejkoľvek zásielky vyplývajúcej 
         z tohto zmluvného vzťahu, sa za deň doručenia považuje deň prevzatia poštovej zásielky 
         alebo deň vrátenia zásielky odosielateľovi, ak sa zásielka vráti druhej strane ako 
         nedoručená, nedoručiteľná alebo neprevzatá v odbernej lehote. Zmluvné strany sa dohodli, 
         že pre doručovanie je rozhodná adresa, ktorá je ako sídlo uvedená v záhlaví tejto zmluvy 
         alebo adresa nebytového priestoru. V prípade zmeny adresy, ktorá je  uvedená v záhlaví je 
         zmluvná strana povinná o tom bezodkladne písomne informovať druhú stranu.
5.7    Podnájomca je povinný najneskôr do 3 dní po skončení nájmu uvoľniť a vypratať objekt a 
         odovzdať nájomcovi. V prípade, že podnájomca v stanovenej lehote po skončení podnájmu 
         objekt neodovzdá nájomcovi, neodvolateľne splnomocňuje nájomcu na vypratanie predmetu 
         podnájmu na náklady podnájomcu a jeho nebezpečenstvo.

Čl. VI
Podmienky užívania

          6.1    Nájomca odovzdal a podnájomca prevzal objekt v stave, ktorý je mu dobre známy.
6.2	Podnájomca je povinný umožniť nájomcovi vstup do objektu  za účelom kontroly spôsobu a účelu užívania objektu a umožniť prístup k uzatváracím ventilom na požiadanie nájomcu. V prípade havárie je povinný zabezpečiť okamžitý prístup do objektu.
6.3	Podnájomca je povinný bez zbytočného odkladu oznámiť nájomcovi potrebu opráv, ktoré má nájomca urobiť, a umožniť vykonanie týchto i iných nevyhnutných opráv; inak podnájomca zodpovedá za škodu, ktorá nesplnením povinnosti vznikla.
6.4	Podnájomca je povinný uhrádzať náklady spojené s obvyklým udržiavaním. Pre výklad obvyklého udržiavania sa použijú pojmy drobné opravy a obvyklé udržiavacie náklady, tak ako ich vymedzujú ustanovenia vyhlášky č. 87/1995 Z. z. § 5 až § 9.
6.5	Podnájomca je oprávnený užívať objekt výlučne sám. Podnájomca nie je oprávnený prenechať objekt alebo jeho časť do podnájmu.
6.6   Podnájomca je oprávnený objekt označiť svojim obchodným menom, so špecifikáciou predávaného sortimentu v rozsahu podnikateľskej činnosti.
	Umiestnenie cudzej reklamy, ktorá by bola zdrojom zvláštnych príjmov, je povinný vopred dohodnúť s nájomcom a príslušnou mestskou časťou.
6.7    Akékoľvek zmeny, stavebné úpravy, doplnenie predmetu podnájmu, prípadne iné technické 
         zhodnotenie nehnuteľnosti, ktoré sa nezhodujú s projektom alebo daným stavom v dobe 
         odovzdania objektu podnájomcovi, môže podnájomca vykonať iba 
         s predchádzajúcim písomným súhlasom nájomcu. Súhlas s prípadnými úpravami dáva 
         nájomca písomne na základe predchádzajúcej  písomnej žiadosti podnájomcu. 
 Stavebné úpravy, resp. akékoľvek zmeny vykoná podnájomca v súlade s platnými   
 všeobecne záväznými právnymi predpismi na vlastné náklady, bez  započítania  
 vynaložených peňažných prostriedkov a to aj v prípade ukončenia zmluvného vzťahu, ak sa  
 zmluvné strany nedohodnú inak. Zmluvné strany sa dohodli, že v prípade udelenia súhlasu  
 nájomcu s úpravami objektu udeleného na základe tejto podnájomnej zmluvy 
 vylučujú použitie ustanovenia § 667 Občianskeho zákonníka, vety poslednej. 
6.8	Podľa zákona č. 314/2001 Z. z. o ochrane pred požiarmi za požiarnu ochranu objektu zodpovedá podnájomca nebytového priestoru, ktorý si plní všetky povinnosti podľa § 4 a 5 zákona.
6.9  Podnájomca je oprávnený užívať objekt len na dohodnutý účel v súlade s ustanovením bodu 3.1 zmluvy. 
6.10	Po skončení podnájmu je podnájomca povinný vrátiť objekt nájomcovi v stave, v akom ho prevzal, s prihliadnutím na obvyklé opotrebenie. 
6.11	Podnájomca je povinný bezodkladne oznámiť nájomcovi všetky zmeny vzťahujúce sa k  objektu a zmeny, ktoré majú vplyv na využitie objektu podnájomcom. 
6.12   Poistenie hmotného majetku a tovaru si vo vlastnom záujme zabezpečuje podnájomca.
6.13   Nájomca upozorňuje podnájomcu na prísne dodržiavanie ustanovení vo veci ochrany 
          osobných údajov v zmysle zákona č. 122/2013 Z. z.
6.14   Podnájomca sa zaväzuje nerušiť v objekte nočný kľud a občianske  spolužitie.  
6.15  Podnájomca sa zaväzuje v zmysle § 7 zákona č. 377/2004 Z.z. O ochrane nefajčiarov v platnom znení dodržiavať zákaz fajčenia. Podnájomca svojim podpisom súhlasí s tým, aby prípadné škody, ktoré vzniknú nedodržaním tohto zákazu znášal na vlastné náklady v celom rozsahu.
6.16   Podnájomca podpisom tejto zmluvy udeľuje súhlas so správou, spracovávaním a 
         uchovávaním osobných údajov v zmysle § 7 zákona č. 428/2002 Z.z. V platnom znení pre 
         účely nájomcu. Tento súhlas udeľuje podnájomca na dobu neurčitú.

Čl. VII
Záverečné ustanovenia

       7.1      Zmluva je vyhotovená v 4 rovnopisoch, z ktorých 1 vyhotovenie obdrží podnájomca  a 3 
          nájomca.
7.2	Túto zmluvu možno zmeniť len dodatkom k zmluve, ktorý musí mať písomnú formu.
7.3	Pokiaľ v tejto zmluve nie je inak uvedené, právne vzťahy sa riadia platnými právnymi predpismi Slovenskej republiky.
7.4    Zmluvná strana je povinná písomne upovedomiť druhú zmluvnú stranu o hroziacom, resp. zahájenom konkurznom konaní.
7.4	Obe zmluvné strany uzatvárajú túto zmluvu slobodne, vážne, bez tiesne a vyhlasujú, že obsah tejto zmluvy je pre nich určitý a zrozumiteľný.
7.5	Zmluva nadobúda platnosť dňom jej podpísania oboma zmluvnými stranami a  účinnosť dňom, ktorý nasleduje po dni jej zverejnenia.

V Košiciach, dňa                                                       V Košiciach, dňa
Za nájomcu                                                               Za podnájomcu	Za n		

............	…..........................................                          .....…..........................................
Ing. Róbert Ujpál                                                        
konateľ spoločnosti